CELEX: 32013R0616
Language: ro
Date: 2013-06-24 00:00:00
Title: Regulamentul de punere în aplicare (UE) nr. 616/2013 al Comisiei din 24 iunie 2013 privind clasificarea anumitor mărfuri în Nomenclatura combinată

27.6.2013   
            
            
               RO
            
            
               Jurnalul Oficial al Uniunii Europene
            
            
               L 175/11
            
         REGULAMENTUL DE PUNERE ÎN APLICARE (UE) NR. 616/2013 AL COMISIEI
   din 24 iunie 2013
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (1), în special articolul 9 alineatul (1) litera (a),
   întrucât:
   
               (1)
            
            
               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.
            
         
               (2)
            
            
               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.
            
         
               (3)
            
            
               În temeiul acestor reguli generale, mărfurile descrise în coloana 1 a tabelului din anexă trebuie clasificate la codul NC indicat în coloana 2, pe baza motivelor care figurează în coloana 3 a aceluiași tabel.
            
         
               (4)
            
            
               Este necesar să se prevadă posibilitatea invocării în continuare de către titular, în temeiul articolului 12 alineatul (6) din Regulamentul (CEE) nr. 2913/92 al Consiliului din 12 octombrie 1992 de instituire a Codului Vamal Comunitar (2), pentru o perioadă de trei luni, a informațiilor tarifare obligatorii care au fost furnizate de autoritățile vamale ale statelor membre în ceea ce privește clasificarea mărfurilor în Nomenclatura combinată, dar care nu sunt conforme cu dispozițiile prezentului regulament.
            
         
               (5)
            
            
               Comitetul Codului Vamal nu a emis un aviz în termenul stabilit de președintele său,
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului din anexă se clasifică în Nomenclatura combinată la codul NC indicat în coloana 2 a aceluiași tabel.
   Articolul 2
   Informațiile tarifare obligatorii furnizate de autoritățile vamale ale statelor membre care nu sunt conforme cu dispozițiile prezentului regulament pot fi invocate în continuare pentru o perioadă de trei luni, în temeiul articolului 12 alineatul (6) din Regulamentul (CEE) nr. 2913/92.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 24 iunie 2013.
      
         
            Pentru Comisie, pentru președinte
         
         Algirdas ŠEMETA
         
            Membru al Comisiei
         
      
   
   
      (1)  JO L 256, 7.9.1987, p. 1.
   
      (2)  JO L 302, 19.10.1992, p. 1.
   
      ANEXĂ
      
                  Descrierea mărfurilor
               
               
                  Clasificare
                  (Cod NC)
               
               
                  Motive
               
            
                  (1)
               
               
                  (2)
               
               
                  (3)
               
            
                  Articol confecționat din material plastic rigid, turnat, constituit din trei sau patru ramuri.
                  Articolul nu are părți mobile (de exemplu, roți, bile sau role), protuberanțe moi sau alte elemente flexibile.
                  El este conceput pentru a fi utilizat ca articol pentru masarea corpului acționat manual, prin frecarea uneia sau mai multor ramuri de părțile corpului. Efectul de masaj este creat de presiunea exercitată de persoana care efectuează masajul.
                  
                      (1) A se vedea imaginile.
               
               
                  9019 10 90
               
               
                  Clasificarea se stabilește pe baza regulilor generale 1 și 6 de interpretare a Nomenclaturii combinate și pe baza textului codurilor NC 9019, 9019 10 și 9019 10 90.
                  Având în vedere forma sa specifică, articolul este destinat utilizării ca aparat pentru masarea corpului acționat manual.
                  Articolul acționează prin frecare. Absența părților mobile nu exclude clasificarea ca aparat de masaj (a se vedea și Notele explicative ale Sistemului Armonizat aferente poziției 9019 (II) al doilea paragraf, în care sunt menționate rulourile simple din cauciuc și dispozitivele similare de masaj).
                  Prin urmare, articolul trebuie clasificat la codul NC 9019 10 90 ca aparat de masaj.
               
            
         
      
                  
                     
               
               
                  
                     
               
               
                  
                     
               
            
         (1)  Imaginile au un caracter strict informativ.